Diari Oficial de la Generalitat Valenciana


Sumari del DOGV 4769, del 07-06-2004 (2004/5823)

Informació pública de la suspensió de l'atorgament de llicències d'edificació i de parcel·lació en l'àrea delimitada per la carretera d'Alacant, terme municipal de Monforte del Cid, llit del riu Vinalopó, llit del riu Tarafa i ronda nord prevista pel PGOU, àrea conformada pels paratges de l'Horta Major i Quincoces.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4769

Data del DOGV
:   07-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5823


Organisme emissor
:   Ajuntament d'Asp

Tipus de document
:   Anunci

Informació pública de la suspensió de l'atorgament de llicències d'edificació i de parcel·lació en l'àrea delimitada per la carretera d'Alacant, terme municipal de Monforte del Cid, llit del riu Vinalopó, llit del riu Tarafa i ronda nord prevista pel PGOU, àrea conformada pels paratges de l'Horta Major i Quincoces. [2004/M5823]
  
L'Ajuntament, en sessió plenària celebrada el dia 20 de maig de 2004, va adoptar el següent acord:
  
«Primer
  
Suspendre l'atorgament de llicències d'edificació (incloent la nova planta, l'ampliació i la rehabilitació) i de parcel·lació (no la demolició) en l'àrea delimitada per la carretera d'Alacant, terme municipal de Monforte del Cid, llit del riu Vinalopó, llit del riu Tarafa i ronda nord prevista pel PGOU (paral·lela a l'avinguda de les Corts Valencianes), àrea conformada pels paratges de l'Horta Major i Quincoces, a fi d'estudiar la possible implantació d'un nou sòl urbanitzable industrial per mitjà de la tramitació d'un pla parcial de millora modificatiu (reclassificatori del sòl no urbanitzable a urbanitzable industrial) a desenrotllar per gestió directa (Ajuntament-Sepes).
  
Segon
  
La suspensió a què es referix el present acord s'extingirà en tot cas en el termini d'un any. Si s'haguera produït dins d'eixe termini la convocatòria de la informació pública del nou pla parcial de millora citat la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'adopció del present acord. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any. En qualsevol cas la suspensió s'extingix amb l'aprovació definitiva del nou pla parcial. El present acord de suspensió de l'atorgament de llicències podrà alçar-se per mitjà de nou acord plenari per a aquells supòsits en què desaparega la causa de la suspensió, una vegada en tràmit el nou pla parcial.
  
Tercer
  
La suspensió a què es referix el present acord implicarà també la d'acords aprovatoris de nous programes en la zona afectada excepte alçament puntual de la dita suspensió per a àmbits concrets per mitjà d'acord plenari específic.»
  
El que es publica per a general coneixement.